Мыхъурlэлъын

Гъэтхэ пчыхьам идэхэгъум
Уадэжь сыкъыпфэсы,
Чэщ мэзагъом илъэгэгъум
Жъуагъоу укъыхэпсы.

Арэу пlомэ,сиlалъынэу
Модэ мэзэ нэфыр
Мыхъур дахэу сlа илъынэу
Къысфих ошъо пщэфым.

Оркlэ мазэр lауж хъуна,
Огум джау щэшlэты.
Тыжьын чъыlэм сылъыхъуна,
Тыгъэр къыосэты.

Гукlэ тызэу тызышэсрэм
Тиlо зэдэтэштэ,
Ары шъхьакlэ, псыхъо чъэрым
Лъэмыдж телъэп, сэщтэ…

Псыр къиугъэу нэпкъым дизмэ,
Сэры уилъэмыджыр.
Пшъхьац къызнэсэу шыплlэм уисмэ,
Чыжьэп адрэ ныджыр.

Псэм нахь лъапlэу сиlэ закъор
Орышъ сыкъыбдежьэ.
Зэхэшъоха шылъэмакъэр,
Кlасэм нысэу сещэ…

Мэщбэшlэ Исхьакъ

#адыгабзэ_АХЧ